2002-yil hosili uchun kuzgi-qishki agrotexnika tadbirlarini o‘tkazish chora-tadbirlari to‘g‘risida

2002-yil hosili uchun kuzgi-qishki tadbirlarning o‘z vaqtida va sifatli o‘tkazilishini ta’minlash, kelgusi yilda paxta, don va boshqa qishloq xo‘jaligi ekinlaridan mo‘ljaldagi hosilni olish uchun zarur shart-sharoitlar yaratish maqsadida Vazirlar Mahkamasi qaror qiladi:
 1. O‘zbekiston Respublikasi Qishloq va suv xo‘jaligi vazirligining kuzgi-qishki dala ishlarining Qoraqalpog‘iston Respublikasi Vazirlar Kengashi va viloyatlar hokimliklari bilan kelishilgan hajmlari hamda:
 1018 ming gektar maydonni g‘o‘zapoyadan tozalashni 2001-yil 30-noyabrgacha;
 dalalarni (950 ming gektar) joriy tekislashni 2002-yil 15-martgacha;
 yerlarning (983,9 ming gektar) sho‘rini yuvishni 2002-yil 10-martgacha;
 chigit ekish uchun pushta olishni (461 ming gektar) 2002-yil 25-martgacha tugallash bo‘iicha taklifi qabul qilinsin.
 Kuzgi shudgorlash grafigi va sho‘r yuvish, yaxob suvi berish hamda kollektor-drenaj tarmoqlarini tozalash bo‘yicha topshiriq 1 va 2-ilovalarga muvofiq tasdiqlansin.
 2. O‘zbekiston Respublikasi Qishloq va suv xo‘jaligi vazirligi, “O‘zagromashservis” uyushmasi, “O‘zbekneftgaz” va “O‘zneftmahsulot” kompaniyalari Qoraqalpog‘iston Respublikasi Vazirlar Kengashi va viloyatlar hokimliklari bilan birgalikda:
 2002-yil hosili uchun viloyatlar bo‘yicha agrotexnika tadbirlarini amalga oshirish hajmi va muddatlarini o‘n kun muddatda belgilasinlar;
 er haydash agregatlarining ikki smenada ishlashini, yonilg‘i-moylash materiallarining uzluksiz berilishini ta’minlasinlar, ko‘chma ta’mirlash brigadalari tashkil qilsinlar, dvigatellar, uzellar va agregatlar, boshqa zarur materiallarning almashuv fondlarini barpo etsinlar. “O‘zqishloqxo‘jalikmash-xolding” xolding kompaniyasi mashina-traktor parklari va xo‘jaliklar buyurtmanomalari bo‘yicha yer haydash agregatlari uchun ehtiyot qismlar tayyorlash va yetkazib berishni tashkil etsinlar;
 kuzgi shudgorlashni o‘tkazishga, yerlarni tekislash va meliorativ ishlarni bajarishga, idoraviy mansubligidan va mulkchilik shakllaridan qat’i nazar, sanoat, qurilish hamda boshqa tashkilot va korxonalarning yer xaydash traktorlari va boshqa yer qazish texnikasini shartnoma asosida jalb etsinlar.
 3. 2002-yil hosili uchun kuzgi-qishki agrotexnika tadbirlari butun kompleksini o‘z vaqtida va sifatli o‘tkazish ishlarini tashkil etish uchun 3-ilovaga muvofiq tarkibda ishchi komissiya tuzilsin.
 Ana shunday komissiyalar Qoraqalpog‘iston Respublikasi Vazirlar Kengashining Raisi va viloyatlar hokimlari rahbarligida respublikaning barcha mintaqalarida tuzilsin.
 Ishchi komissiya (I.H. Jo‘rabekov):
 2002-yil hosili uchun kuzgi-qishki tadbirlarning bajarilishini muntazam tahlil qilib borsin;
 ishchi komissiya majlislarida hududiy komissiyalar, respublika vazirliklari va idoralari rahbarlarining 2002-yil hosili uchun kuzgi-qishki tadbirlarni amalga oshirish bo‘iicha bajargan ishlarini tinglashni amalda qo‘llasin.
 4. O‘zbekiston Respublikasi Qishloq va suv xo‘jaligi vazirligi (Begaliyev), “O‘zagromashservis” ugoshmasi yerlarni shudgorlash sifati ustidan nazoratni ta’minlasinlar, bunda yerlarning zarur chuqurlikda va birtekis haydalishiga, shudgorlashdan oldin fosforli, kaliyli va organik o‘g‘itlar solinishiga alohida e’tibor bersinlar.
 5. “O‘zkimyosanoat”, “O‘zqishloqxo‘jalikkimyo” kompaniyalari yerlarni kuzgi shudgorlash davrida foydalanish uchun fosforli va kaliyli o‘g‘itlarning respublikaning barcha mintaqalariga bir maromda, shu jumladan 2001-yil noyabr-dekabrda 60 ming tonna fosforli va 20 ming tonna kaliyli o‘g‘itlar (100 foiz foydali modda) yetkazib berilishini ta’minlash bo‘yicha qo‘shimcha chora-tadbirlar ko‘rsinlar.
 6. O‘zbekiston Respublikasi Moliya vazirligi, Davlat ehtiyojlari uchun xarid qilinadigan qishloq xo‘jaligi mahsulotlarining hisob-kitob jamg‘armasi xo‘jaliklarga 2002-yil hosilidan paxta va don xarid qilishga avans berish uchun transhlarni yo‘naltirishda kelgusi yil hosili uchun bajarilgan mexanizatsiyalashgan ishlarga haq to‘lash uchun mashina-traktor parklariga ehtiyot qismlar, uzellar va agregatlar sotib olishda maqsadli foydalanish uchun mablag‘lar ajratilishini nazarda tutsinlar;
 Qoraqalpog‘iston Respublikasi Vazirlar Kengashi, viloyatlar hokimliklari bilan birgalikda, transhlarni yo‘naltirishda kuzgi-qishki tadbirlarni o‘tkazishda band bo‘lgan xodimlar mehnatiga haq to‘lash uchun mablag‘lar ajratilishini va ulardan belgilangan maqsadda foydalanilishini alohida nazoratga olsinlar.
 7. O‘zbekiston Respublikasi Alliya vazirligi Prokuratura, Oliy xo‘jalik sudi, boshqa manfaatdor vazirliklar va idoralar ishtirokida:
 shartnomalarning, eng avvalo ijara shartnomalarining to‘g‘ri rasmiylashtirilishi hamda xo‘jaliklar, fermyerlar, tayyorlov va xizmat ko‘rsatish tashkilotlari, joylardagi davlat hokimiyati organlari tomonidan ularning shartlariga qat’iy rioya qilinishi ustidan qattiq nazorat o‘rnatsin, tomonlarning shartnoma majburiyatlarining og‘ishmay bajarilishi yuzasidan mas’uliyatini oshirsin;
 mahalliy adliya, moliya, qishloq va suv xo‘jaligi organlari tomonidan ichki xo‘jalik shartnomalari monitoringini olib borish, paydo bo‘lgan masalalarni hal qilishda ko‘maklashish amaliyotini davom ettirsin.
 8. Qoraqalpog‘iston Respublikasi Vazirlar Kengashi, viloyatlar hokimliklari, O‘zbekiston Respublikasi Qishloq va suv xo‘jaligi vazirligi shartnoma munosabatlarini mustahkamlash, qishloq xo‘jaligi ishlab chiqarishida pudrat faoliyatini rag‘batlantirish, chek tizimidan foydalanish hamda fermer xo‘jaliklari va pudratchilar huquqlarini himoya qilish bo‘yicha qo‘shimcha chora-tadbirlar ko‘rsinlar. 4-ilovaga muvofiq bog‘ va tokzorlarni shartnoma asosida ijaraga berish 2002-yil 1-yanvargacha tugallansin.
 9. O‘zbekiston Respublikasi Ichki ishlar vazirligi, Prokuraturasi qishloq xo‘jaligi ekinlari payhon qilinishiga yo‘l qo‘ymaslikka qaratilgan tashkiliy-profilaktika tadbirlarini muntazam o‘tkazsinlar. Ekinlarni payhon va nobud qilishga doir aniqlangan hollar bo‘iicha, mulkchilik shakllaridan qat’i nazar, xo‘jaliklar va ularning tarkibiy bo‘linmalari rahbarlariga nisbatan qattiq choralar ko‘rilsin, shu jumladan ular jinoiy va ma’muriy javbgarlikka tortilsin.
 10. Mazkur qarorning bajarilishini nazorat qilish O‘zbekiston Respublikasi Prezidentining Davlat maslahatchisi I.H. Jo‘rabekov va O‘zbekiston Respublikasi Bosh vazirining o‘rinbosari T. Xoltoyev zimmasiga yuklansin.